### Beslutning

Kommunalbestyrelsen godkendte, at der foreligger et forfald, der berettiger til stedfortræderindkaldelse for Elsebeth Mortensen (I), og at Kristine Mathiasen opfylder betingelserne herfor. Herefter deltog Kristine Mathiasen i mødet.

Afbud: Elsebeth Mortensen (Stedfortræder: Kristine Mathiasen)

### Sagsfremstilling

## Resume og sagens baggrund

Elsebeth Mortensen (I) har meldt afbud til Kommunalbestyrelsens konstituerende møde den 1. december 2025.

Indkaldelse til det konstituerende møde er foretaget af Elin Lund (L), der længst har været medlem af Kommunalbestyrelsen.

Elin Lund (L) har derfor på Liberal Alliances anmodning indkaldt 1. stedfortræder, Kristine Mathiasen (I), til at deltage i det konstituerende møde.

## Indstillinger

Kommunaldirektøren indstiller, at Kommunalbestyrelsen træffer beslutning om, hvorvidt betingelserne for stedfortræderens indtræden er til stede, dvs.

1. at der foreligger et forfald, der berettiger til stedfortræderindkaldelse, jf. nedenstående, samt
2. at stedfortræder er rette stedfortræder og valgbar.

## Behandling

Kommunalbestyrelsen.

## Sagsfremstilling

Lovgrundlaget er den kommunale styrelseslov, § 15, stk. 1, ifølge hvilken stedfortræder kan kræves indkaldt ved afbud fra et medlem til bl.a. Kommunalbestyrelsens konstituerende møde.

Jf. lovens § 15, stk. 4 skal Kommunalbestyrelsen træffe beslutning om, hvorvidt betingelserne for stedfortræderens indtræden er til stede.

## Økonomiske konsekvenser

Ingen.